Arkivsak-dok. 52 - 16 

Saksbehandler: Ingvar Haabeth

Behandles av: Dato:

Sandnes Eiendomsselskap KF 26.04.2016

**Kostnadsoverslag (K0) prosjektnr. 26017, rehabilitering helsebygg**

**1. BAKGRUNN FOR SAKEN**

Det er et stort behov for rehabilitering av helsebygg i perioden. Det er lagt inn kr 10 millioner hvert år i planperioden.

|  |  |  |  |  |  |  |
| --- | --- | --- | --- | --- | --- | --- |
| **PROSJEKT** |  **KALKYLE** | **BEVILGET FØR** | **2016** | **2017** | **2018** | **2019** |
| 26017 |  | 0 | 10,0 mil |  10,0 |  10,0 |  10,0 |

Prosjekt 26017 Rehabilitering helsebygg

For 2016 er det bevilget 10 mill. kr, det er tiltak som skal gjennomføres i 2016 som legges fram for styrebehandling i denne saken.

**2. SAKSOPPLYSNINGER**

Midlene disponeres til opprustning av helsebygg. Det er stort etterslep i oppgraderingsbehovet.

Tilstandsbefaring og kartlegging av helsebygg i 2015, danner grunnlag for vedlikeholdsbehov.

Konsept

Prosjektet er delt opp i underprosjekt, ett for hvert bygg det skal gjennomføres tiltak.

Tiltaket består i:

|  |  |  |
| --- | --- | --- |
| **Navn** | **Beskrivelse av tilatak**  | **Estimat 2016** |
| Austrått bo- og aktivitetssenter | Oppgradering innvendig/utvendig: Solskjerming av 55 vindu, oppgradere kjøkken i 2 avd. Utskifting av vindu m/ lekkasjer, utbedring av badegulv m/feil fall, utskifting av defekte lysarmaturer, oppgradering varme i korridor. Rengjøre kanaler i ventilasjon. Utbedring terrasser. Oppgradering overflate inv. vegger. | 2 245 |
| Lura bo- og aktivitetssenter | Oppgradering innvendig/utvendig:Utbedre feil fall på terrasser, utbedre luftlekkasjer i vindu og dører Lura 1-4. Undersøke vannlekkasjer under fasader. | 1 700 |
| Rovik bo- og aktivitetssenter | Oppgradering innvendig/utvendig: VVS konsulent må vurdere omfang på utskifting av avløpsrør. Reparasjon av lekkasjer i tak. Utskifting defekte lysarmaturer. Skifte råteskadet platekledning + en dør på en gavlvegg. Utskifting golvbelegg i dagsenter. Utbedring feil fall på flere badegolv.  | 1 816 |
| Åse bo- og aktivitetssenter | Oppgradering innvendig/utvendig:Utvendig maling Åse 3, Reparasjon asbesttak med/ lekkasjer (57 bygg), legge nytt tak, takvinduer, takrenner på folietak (77 bygg), utbedring av murvegger i atrium som har sprekker, garderobeforhold i kjeller oppgraderes. Utbedring fukt og slitasjeskader i avd.kjøkken og solskjerming (57 og 77 bygg). | 3 239 |
| Trones serviceleiligheter | Oppgradering ventilasjonsanlegg i kjøkkenhetter, samt beslag på piper. | 1 000 |
| **Sum** |  | **10 000** |

Konsulentbistand engasjeres via avrop på Sandnes Eiendomsselskap KFs rammeavtaler.

Anskaffelsen

Anskaffelsen omfattes Lov om offentlige anskaffelser og er planlagt gjennomført som byggherrestyrte entrepriser, som hovedentrepriser.

En anser byggherrestyrt entreprise som egnet i disse prosjektene og en mener hovedentrepriser vil være formålstjenlig å benytte her fordi prosjektene ikke er svært komplekse mens en samtid ser et behov for å sikre en detaljert beskrivelse av tiltakene for å få en gjennomføringsfase som kan skje så smidig som mulig med minst mulig påvirkning av drift i byggene. Utarbeidelse av anbudspapir gjennomføres i samarbeid med rådgiver anskaffelser via utlysing på Doffin som åpne anbudskonkurranser, via avrop på rammeavtaler eller som minikonkurranse mellom rammeavtaleparter.

Fremdrift

På bakgrunn av detaljprosjektering planlegges utlysning av prosjektene delvis på Doffin og som avrop på rammeavtale, samt via minikonkurranser mellom rammeavtaleparter i slutten av juni. Kostnadsoverslag 1 (K1) legges fram for styrebehandling 2. juni. Ferdigstillelse av prosjektene forventes 4. kvartal 2016.

**Forslag til vedtak:**

* Kostnadsoverslag 0 (K0) for prosjektnr. 26017 - Rehabilitering helsebygg godkjennes med en kostnadsramme på 10 mill. kr i 2016.
* Detaljprosjektering i byggherreregi igangsettes.

Sandnes Eiendomsselskap KF, 19.04.2016

Torbjørn Sterri

Daglig leder